stanford-oval/wikipedia huggingface dataset:
Type 90 (טנק יפני)
הערות שוליים

↑  הרבה מהמידע בערך נלקח מהערך בוויקיפדיה האנגלית
↑  הטנק נמוך בעשרות סנטימטרים מטנק האברהמס, המרכבה והלאופרד.
| טנק |
| --- | --- | --- |
| ערכי משנה | היסטוריה של הטנקים • מבנה הטנק • סוגי טנקים • דגמי טנקים עיקריים (לפי ארצות) |  |
| מיגון הטנק | שריון פסיבי • שריון מרוכב • שריון ריאקטיבי • מערכת הגנה אקטיבית לטנקים • מדוכות עשן |  |
| ראו גם | לוחמת שריון • חיל שריון • רכב קרבי משוריין  • טנקים בשירות צה"ל • חיל השריון הישראלי |  |
| נגד טנקים | נגד טנקים • רקטה נגד טנקים • טיל נגד טנקים • תעלת נ"ט • בזנ"ט • מטען גחון |  |
דגמים נבחרים • טנקי מערכה מודרניים
איליתיה

איליתיה (ביוונית: Εἰλείθυια) במיתולוגיה היוונית, היא בתם של זאוס והרה ואחותם של ארס, הפיסטוס והבה.
איליתיה היא אלת הלידות. לא מסופר עליה הרבה במיתוסים ודמותה אינה ידועה כמעט.
במיתולוגיה מסופר כי כאשר אישה כורעת ללדת, איליתיה ממהרת למקום ועוזרת לה.
תליון הזהב

לאחר שלטו, טיטאנית יפת תואר, התעברה מניאופיו של זאוס אף אי, עיר או אזור ביוון כולה לא הסכים לקבל את לטו מפני שפחדו מקנאתה וכעסה של הרה, אשתו של זאוס.
האי דלוס ריחם על לטו ונתן לה ללדת אצלו את ילדיה.
הרה ראתה זאת וכדי להקשות על לטו היא חטפה את בתה איליתיה, אלת הלידות, על מנת שלא תוכל להגיע ולעזור ללטו בלידתה.
האלות האחרות ראו זאת ולא ידעו מה לעשות, הן לא ידעו איך ללדת ורצו שלטו תלד את עוברה כראוי.
האלות החליטו לקרוא לאיריס, אלת הקשת בענן, שפיתתה את איליתיה אל האי דלוס בעזרת תליון זהב.
איליתיה עזרה ללטו בלידתה וכך נולדו התאומים ארטמיס ואפולו.
גרסה אחרת מספרת שאליתיה לא הצליחה לברוח מהרה ולכן לטו ילדה בייסורים רבים את ארטמיס, אלת הציד, שקפצה מגוף אימה ועזרה ליילד את אחיה התאום אפולו.
אדוני (עיר)

אדוני (בהונגרית: Adony; שם רומי: Vetus Salina) היא עיר במחוז פייר בנפת דונאויווארוש בהונגריה. העיירה יושבת על הגדה המערבית של הדנובה ויש בה נקודת מעבורת קבועה למעבר לגדה המזרחית של הנהר.
מיקום

אדוני ממוקמת בקצה המזרחי של מחוז פייר, 15 ק"מ דרומית לארצ'י, לאורך הדנובה כאמור. היישובים הסמוכים הם קולץ' (7 ק"מ), פוסטסאבולץ' (8 ק"מ), פרקאטה ו- ראצאלמאש (כל אחד 12-12 ק"מ). הכביש הראשי מספר 6 עובר בשוליה המזרחיים של העיירה, וכביש המהיר M6 בקצה המערבי. תחנת הרכבת של אדוני שוכנת בחלק הדרומי-מערבי של היישוב. ניתן להגיע אליה באוטובוס.
היסטוריה

אדוני היא יישוב מתקופת הברונזה, אשר בזכות מיקומו הגאוגרפי, תמיד הייתה זירה משמעותית למפגש השלו או הלוחמני בין עמים ובין תרבויות שונות.
בתקופה הרומית, בשם Vetus Salina, היה בה מבצר גבול וכוח צבאי של לימס של מחוז פאנוניה (לִימֶס (בלטינית: limes) - במקור - דרך צבאית) היו מערכות להגנת גבולותיה של הקיסרות הרומית. היו אלו חומות, מצודות, דרכים, ביצורים ומכשולים אשר נועדו לתחום את הקיסרות מפני שבטים פולשים)).
במהלך מאה וחמישים שנות הכיבוש הטורקי - היישוב ששימש אז כמבצר טורקי בשם יאנקורטרן - נהרס והתושבים ההונגרים המקוריים ברחו ובחלקם ונספו. לאחר סיום הכיבוש הטורקי התיישבו במקום הונגרים וגרמנים. בשנת 1891 התגוררה באדוניה ככפר גדול 4,426 תושבים, מתוכם 3,372 בעלי לאום הונגרי וכ־1,002 לאום גרמני. המראות הפופולריים ביותר של היישוב הם פארק הטירות, גבעת הגפן, בריכות הדגים והדנובה.
אתרים בעלי חשיבות

חורבות המקדש הרומי במקום.
תעשייה

בשנת 2006 נמסר מרכז האחסון והלוגיסטיקה של אדני והנמל של אדוני. בשני אתרים סמוכים בשטח של 170 דונם יש מקום לאחסון סחורות רבות. לדוגמה: 700,000 טון חיטה. המרכז מהווה בסיס על פי התקן האירופאי לאחסון דגנים (וסחורות אחרות).
ילידי המקום

דוד הרץ (1844–1931) היה צייר יהודי-הונגרי, מורה לציור, מנהל בית ספר.
פאל שלני (במקור שלזינגר 1884 –1954) היה פיזיקאי הונגרי-יהודי.
תרז צ'ילאג (במקור רבקה שטרן 1859–1925) הייתה שחקנית תיאטרון יהודייה-הונגרייה.
הציירת קטלין נוגראדי.
הציירת אירן גוואי.
הערות שוליים

1 2  "Amatőrként, de mesterien – adonyi festők bemutatkozása". אורכב מ-המקור ב-2009-12-12. נבדק ב-2009-08-05.
| --- | --- |
בקרת זהויות :  NLI: 987012093076005171  GND: 4845407-2  NKC: ge1100960  VIAF: 234361378   WorldCat (עם VIAF): 234361378 
מקדש יופיטר מהתקופה הרומית של העיר וטוס סלינה
איטלו מונטמצי

| --- | --- |

 לידה:  4 באוגוסט 1875 ויגזיו, איטליה 
 פטירה:  15 במאי 1952 (בגיל 76) ויגזיו, איטליה 
 מוקד פעילות:  מילאנו 
 מקום לימודים:  הקונסרבטוריון של מילאנו 
 סוגה:  אופרה 
 שפה מועדפת:  איטלקית 
 
איטלו מונטמצי
איטלו מונטמצי (באיטלקית: Italo Montemezzi, ‏4 באוגוסט 1875 - 15 במאי 1952) היה מלחין איטלקי. הוא נודע בעיקר בזכות האופרה שלו, "L’amore dei tre re" ("אהבת שלושת המלכים").
ביוגרפיה

מונטמצי נולד בוויגזיו, סמוך לורונה. הוא למד מוזיקה בקונסרבטוריון של מילאנו ואחר כך לימד שם הרמוניה במשך שנה.
האופרה שלו, "אהבת שלושת המלכים", שנכתבה בשנת 1913, הייתה עבורו נקודת המוצא לקריירה מוזיקלית ואפשרה לו להקדיש את זמנו להלחנה. ב-1919 ביקר בארצות הברית, שם ניצח על הבכורה האמריקאית של האופרה שלו "La Nave" (אגודת האופרה של שיקגו, 18 בנובמבר), שהופעת הבכורה העולמית שלה הייתה במילאנו ב-1918. הוא חי בקליפורניה משנת 1939, אבל חזר לעיתים קרובות לביקורים באיטליה ובשנת 1949 שב לחיות שם בקביעות.
כמלחין, זכה מונטמצי להערכה על השילוב של ליריות איטלקית מסורתית עם גישה וגנרית לשימוש בתזמורת באופרה, עם גוונים כליים בהשפעת יצירות דביסי.
אופרות

"ביאנקה" 1901 (מעולם לא בוצעה)
"ג'ובאני גאלורזה" (טורינו, 1905)
Hellera (טורינו, 1909)
"אהבת שלושת המלכים" (מילאנו, 1913; ניו יורק, 1914)
La nave (מילאנו, 1918)
La notte di Zoraima משנת 1931
L'incantesimo 1943
"הנסיכה לונטאנה" (לא הושלמה)
הערות שוליים

↑  31 במאי 1875 לפי מקורות מסוימים
| --- | --- |
בקרת זהויות :  NLI: 987007286977605171  PLWABN: 9810699491905606  BNE: XX1036898  BnF: cb138976423 (data)  CiNii: DA09079280  GND: 134591240  ICCU: SBLV051594  ISNI: 0000 0000 8113 8204  LCCN: no89001060  MusicBrainz: a06485c0-71a0-4e7b-a584-9d6a52b98cf1  NKC: xx0027653  NTA: 096984821  SNAC: w65q5138  SUDOC: 080218199  VcBA: 495/358130  VIAF: 34643977   WorldCat (עם VIAF): 34643977
She's Like the Wind

"She's Like the Wind" הוא סינגל של השחקן והזמר האמריקאי, פטריק סווייזי, בהשתתפות פעולה עם הזמרת וונדי פרייזר. השיר יצא לאור בדצמבר 1987 בהוצאת חברת התקליטים RCA רקורדס. השיר הופיע בפסקול של הסרט "ריקוד מושחת".
נכון ליוני 2023, השיר הושמע למעלה מ-178 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (1987–1988)> מדינה |   ‏‏‏  מצעדים ודירוגים (1987–1988)> מצעד |   ‏‏‏  מצעדים ודירוגים (1987–1988)> מיקום שיא |   ‏‏‏  מצעדים ודירוגים (1987–1988)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 6 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | קאש בוקס טופ 100 | 2 |  |
|  גרמניה | GfK – טופ 100 | 14 |  |
|  דרום אפריקה | אנטרטיינמנט מוניטורינג אפריקה | 13 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 17 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 27 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 4 |  |
|  קנדה | מצעד השירים העכשוויים למבוגרים של RPM | 1 |  |
|  קנדה | מצעד הסינגלים של The Record | 5 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 23 |  |
|   ‏‏‏  מצעדים ודירוגים (1992–1993)> מדינה |   ‏‏‏  מצעדים ודירוגים (1992–1993)> מצעד |   ‏‏‏  מצעדים ודירוגים (1992–1993)> מיקום שיא |   ‏‏‏  מצעדים ודירוגים (1992–1993)>  |
| --- | --- | --- | --- |
|  צרפת | SNEP | 7 |  |
|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  שווייץ | המצעד השווייצרי | 67 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  ארצות הברית | בילבורד הוט 100 | 40 |  |
|  ארצות הברית | קאש בוקס טופ 100 | 38 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 27 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000‡ |
גרסת לומידי וטוני סאנשיין

המוזיקאים האמריקאים לומידה (אנ') וטוני סאנשיין (אנ') הוציאו גרסת כיסוי לשיר ב-13 בינואר 2007 בהוצאת חברת התקליטים TVT רקורדס. השיר היה סינגל הבכורה של אלבום האולפן השני של לומידה, Unexpected.
נכון ליוני 2023, גרסת הכיסוי הושמעה למעלה מ-4 מיליון פעמים בספוטיפיי.
גרסת לומידי וטוני סאנשיין > מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ארצות הברית | בילבורד הוט 100 | 43 |  |
|  ארצות הברית | מצעד שירי ה-R&B/היפ-הופ | 75 |  |
|  ארצות הברית | מצעד השירים הקצביים הלטיניים איירפליי | 30 |  |
|  ארצות הברית | מצעד 40 שירי המיינסטרים | 18 |  |
|  ארצות הברית | מצעד השירים הקצביים | 23 |  |
|  דנמרק | היטליסטן | 6 |  |
|  ולוניה | אולטראטופ 40 | 22 |  |
|  פלנדריה | אולטראטופ 50 | 14 |  |
|  קנדה | קנדה הוט 100 | - |  |
|  קנדה | מצעד 40 שירי ה-CHR איירפליי | 29 |  |
הערות שוליים

↑  She's Like the Wind (feat. Wendy Fraser) - From "Dirty Dancing" Soundtrack, 1987-09-24, ארכיון מ-2023-06-23, נבדק ב-2023-06-23
↑  She's Like the Wind, 2007-02-18, ארכיון מ-2023-06-23, נבדק ב-2023-06-23
| --- | --- |
בקרת זהויות :  MusicBrainz release group: d65fa1d1-1a66-409a-8e6c-461a6af97790  MusicBrainz work: e19b5dd2-ccd5-4e62-a25c-eb156d5713fc
אז'ני בראזייה

| --- | --- |

בראזייה בשנת 1933
 לידה:  12 ביוני 1895 לה טרנקלייר (אנ'), אן, צרפת 
 פטירה:  2 במרץ 1977 (בגיל 81) ליון, צרפת 
 סגנון בישול:  צרפתי
 מסעדות:  Le Col de la Luère, La Mère Brazier
 פרסים והוקרה:  3 כוכבי מישלן
 www.lamerebrazier.fr
 
אז'ני בראזייה (בצרפתית: Eugénie Brazier‏; 12 ביוני 1895 – 2 במרץ 1977) הייתה שפית צרפתייה, בעלת מסעדות מסוג הבושון, האופייניות לאזור ליון (bouchons lyonnais). נודעה בכינוי "אמא בראזייה" (בצרפתית "לה מֶר בראזייה" "La mère Brazier").
השתייכה למחזור הראשון של שפים שהשיגו שלושה כוכבים במדריך מישלן בשנת 1933:
פעמיים שלושה כוכבים על שתי מסעדותיה בליון ובקול דה לה ליאר (col de la Luère) בפוליונה (Pollionnay) בין השנים 1933–1968.
יחד עם מרק ורה, אלן דיקאס, ז'ואל רובישון ותומאס קלר היא הייתה היחידה שקיבלה פעמיים שלושה כוכבים במדריך הנ"ל.
קורות חיים

אז'ני בראזייה נולדה ב-12 ביוני 1895 באזור ההיסטורי "ברֶס" שבדרום מזרח צרפת, ביישוב לה טרנקלייר (la Tranclière) שעל יד העיר בּוּר-אן-ברֶס. הוריה היו איכרים פשוטים וכשהתייתמה מאמה נשלחה לאחת מהחוות בסביבה, שם למדה את עקרונות המטבח המקומי, ה"ברֶסאני".
במאה ה-19 ובתחילת המאה ה-20, רבות ממסעדותיה של ליון נוהלו על ידי טבחיות שנקראו "אמהות" - mères ("מֶר").
בהתבגרותה הגיעה בראזייה להיות מועסקת כאחראית על המטבח בבית משפחתי בורגני. מגיל 20 בשלה אצלה ההחלטה לבחור במקצוע הטבחות ובתום מלחמת העולם הראשונה נכנסה כחניכה אצל "אמה פילוּ", בעלת מסעדה בעיר ליון. תחנתה הבאה בליון הייתה בראסרי בשם "בראסרי דו דרגון" שם כבר קנתה לעצמה שם.
קורות חיים > מסעדת "לה מֶר בראזייה" Mère Brazier בליון

בשנת 1921 בראזייה ייסדה מסעדה משלה, "בוּשון של ליון" טיפוסי ברחוב רויאל 12 ברובע 1 של העיר, קרוב לגדות הרון. אט אט הפך המקום לפופולרי ביותר בליון.
השפית נהגה באותה תקופה לנפוש בקול דה לה ליאר ביישוב פוליונה, 17 ק"מ מערב מליון, שם בלחץ לקוחותיה פתחה מסעדה נוספת.
בשנת 1932 שתי מסעדות אלה הביאו לה שני כוכבים במדריך מישלן.
קורות חיים > הצלחות

בשנה הבאה, ב-1933, יחד עם פרנאן פואן ומרי בורז'ואה, אז'ני בראזייה הייתה במחזור הראשון של שפים שקיבלו שלושה כוכבים במדריך מישלן ואף פעמיים על כל אחת ממסעדותיה. אלן דיקאס בשנת 1998, מארק ורה בשנת 2001, תומאס קלר וז'ואל רובישון היו היחידים שהגיעו להישג דומה.
"אמא בראזייה" הפכה לסמל לעיר ליון ולמטבח הליוני ברמה בינלאומית וזכתה לשבחיו של ראש העיר אדואר אֶריו (לימים ראש הממשלה ויו"ר האספה הלאומית) שאמר עליה: "היא מביאה לעירנו יותר פרסום ממני".
בשנת 1943, אחרי ריב עם בנה, גסטון, מסרה לו את ניהול המסעדה בעיר ליון, והיא המשיכה לעבוד במסעדה השנייה, בפוליונה.
בשנת 1946 צעיר בשם פול בוקיז, חייל משוחרר שהשתתף ונפצע במלחמת העולם השנייה, התקבל אצל אמא בראזייה להשתלמות בסודות המטבח הליוני. בנוסף לעבודות מטבח התבקש לטפל גם בגן הירקות, ברפת, בכביסה, בגיהוץ ובעבודות במשק הבית. לימים היה לאחד השפים הגדולים של צרפת.
קורות חיים > סיום הקריירה ומורשתה

בשנת 1968 בגיל 72 העבירה אז'ני לבנה את כל עסקיה. נפטרה בגיל 81 בשנת 1977.
אחרי מות הבן, בתו ז'אקוט בראזייה, נכדתה של אז'ני, ירשה בשנת 1974 את ניהול המסעדה ברחוב רויאל בליון, בה עבדה זה שלוש שנים. היא ניהלה את המקום במשך שלושים שנה. בשנת 2004 ז'אקוט בראזייה העבירה את מסעדת "לה מר בראזייה" בליון לידידיה, פיליפ ברטראן ובוב טוש. הבעלים החדשים שמרו את שם המסעדה וגם את רוח האמנות הקולינרית של מייסדותיה - התפריטים המסורתיים "אז'ני בראזייה" ו"ז'אקוט בראזייה" כאשר השף החדש יאניק דסל תרם למודרניזציה של המוסד ושל מנותיו.
באוקטובר 2008 המסעדה עברה לידי השף הידוע מטייה ויאנה, בעל התואר "עובד מצטיין של צרפת" משנת 2004.
הנצחה

בשנת 2003 לרגל 80 שנה למסעדה בליון, רחוב סמוך ברובע 1, קיבל את שמה של אז'ני בראזייה.
לקריאה נוספת

Roger Moreau Les Secrets de la Mère Brazier Préface de Paul Bocuse
1977 Edition Solar
(רוז'ה מורו - סודותיה של אמא בראזייה - עם מקדמה מאת פול בוקיז, הוצאה סולאר 1977 - צרפתית)
Jean-François Mesplède Trois étoiles au Michelin : Une histoire de la haute gastronomie française et européenne - Préface d'Alain Ducasse -
2004 Edition Gründ
(ז'אן פרנסואה מפלד - שלשה כוכבים במישלן - היסטוריה של הגסטרונומיה הצרפתית והאירופית הגבוהה עם הקדמה מאת אלן דיקאס, הוצאת גרינד 2004)
הערות שוליים

↑  L'association, Les amis d'Eugénie Brazier (ב־)
| --- | --- |
בקרת זהויות :  BnF: cb11893843r (data)  ISNI: 0000 0000 3060 3743  LCCN: n78004114  NTA: 147871182  RERO: 02-A003039883  SUDOC: 026750570  VIAF: 22139153   WorldCat (עם VIAF): 22139153 
המסעדה בליון
קברה של אז'ני בראזייה
שלט הרחוב המנציח את שמה
אייל פרדי שחור-זנב

| אייל פרדי שחור-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילי העולם החדש
סוג:: אייל פרדי
מין:: אייל פרדי שחור-זנב
שם מדעי
 Odocoileus hemionus ‏רפינסק, 1817
תחום תפוצה


אייל פרדי שחור-זנב (שם מדעי: Odocoileus hemionus; על פי האקדמיה: אַיָּל פִּרְדִּי) הוא מין בסוג אייל פרדי (Odocoileus) שחי במערב אמריקה הצפונית. למין 11 תת-מינים ובהם "אייל פרדי שחור-זנב קליפורני" (Odocoileus hemionus californicus) החי באזור החוף של קליפורניה בארצות הברית ובאזורי ההרים הפנימיים יותר ובייחוד ברכס סיירה נבדה.
הוא קיבל את שמו מאוזניו הגדולות, הדומות לאוזני פרד. שלא כמו קרובו, האייל הפרדי לבן-הזנב, האייל הפרדי שחור-הזנב בדרך כלל נמצא יותר מערבית לנהר המיזורי. ההבדל הבולט ביותר בין לבני-הזנב ושחורי-הזנב, הוא צבע הזנב והקרניים. מצב שימור המין ללא חשש.
תזונה

בין הצמחים שהמין ניזון נאפשר למנות אמברוסיה (צמח),אוכמנית, שיחים ועשב.
טורפים ומיון

הטורפים של המין כוללים זאב מצוי, זאב ערבות, פומה צפון-אמריקאית, שונר אדמדם, שונר קנדי, גרגרן, דוב שחור אמריקני ודוב גריזלי.
תת-מינים:
O. h. californicus
O. h. cerrosensis
O. h. eremicus
O. h. fuliginatus
O. h. hemionus
O. h. inyoensis
O. h. peninsulae
O. h. sheldoni
O. h. columbianus
O. h. sitkensis
הערות שוליים

↑  אייל פרדי שחור-זנב באתר הרשימה האדומה של IUCN
| איילי העולם החדש |
| --- | --- | --- |
| אייל הקורא | אייל הקורא |   |
| אייל הצפון | אייל הצפון |   |
| אייל הביצות | אייל הביצות |   |
| אייל הפמפס | אייל הפמפס |   |
| אייל האנדים | אייל אנדים פרואני • אייל אנדים צ'יליאני |   |
| אייל פרדי | אייל פרדי שחור-זנב • אייל פרדי לבן-זנב |   |
| פודו | פודו דרומי • פודו צפוני |   |
| אייל הסבך | אייל הכרמל • אייל סיבירי |   |
| אלקרן הגדות | אלקרן הגדות |   |
| מזאמה | מזאמה אדומה • מזאמה אפורה • מזאמה אמזונית • מזאמה ביצתית • מזאמה יוקטנית • מזאמה לבנה • מזאמה מרידאנית • מזאמה מרכז-אמריקנית • מזאמה ננסית • בורורו • צ'וני |   |
| --- | --- |
בקרת זהויות :  NLI: 987007550846305171  GND: 4226639-7  LCCN: sh85088313 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
איליקיט מיור

איליקיט מיור (בלטינית, Illicit major, מילולית: לא חוקי ראשי) הוא כשל סילוגיסטי בסילוגיזם קטגורי, שהופך לא תקף משום שהמונח הראשי שלו אינו מופץ בהנחה הראשית אבל מופץ במסקנה.
דוגמאות

כל הסוסים הם יונקים
פילים אינם סוסים
לכן, פילים אינם יונקים
המונח הראשי כאן הוא "יונקים" (המונח האמצעי הוא "סוסים"). הוא אינו מופץ לתנאי האמצעי (כל א' הם ב', אך לא כל ב' הם א'), אך מופץ במסקנה (ג' אינם ב'). כדי להפוך את הסילוגיזם לתקף צריך לשנות את ההנחה הראשית כך שתתקיים בה הפצה דו-צדדית. לדוגמה:
אך ורק סוסים הם יונקים
פילים אינם סוסים
לכן, פילים אינם יונקים
ראו גם

איליקיט מינור
איוואן אסן הראשון, קיסר בולגריה

איוואן (יואן) אָסֶן הראשון (בבולגרית: Иван Асен I;‏ המאה ה-12 – 1196) היה צאר (קיסר) האימפריה הבולגרית השנייה בשותפות עם אחיו פטר הרביעי, קיסר בולגריה בין השנים 1187–1196. מוצאם של שני האחים לבית אָסֶן נתון לוויכוח. שני האחים החלו במרידה נגד האימפריה הביזנטית לאחר שנענו בשלילה לדרישתם לקבלת נכסי שטחים בחבל הבלקן. מרידה ממושכת זאת שהחלה בשנת 1186 הביאה בסופו של דבר להקמתה של האימפריה הבולגרית השנייה. במותו של איוואן אָסֶן הראשון ירש את הכס אחיו הצעיר, קאלויאן, קיסר בולגריה, לצד הקיסר פטר הרביעי שהיה האח הבכור. איוואן אָסֶן הראשון היה אביו של הקיסר איוואן אָסֶן השני, מגדולי הקיסרים בשושלת.
ביוגרפיה > מרד בביזנטים

מוצאם של האחים משושלת אָסֶן (איוואן, פטר וקאלויאן), כמו גם שנות הולדתם והוריהם, נתונים לוויכוח. הדעה הרווחת היא שמקורם של האחים בחבל מואסיה של האימפריה הביזנטית וכי מוצאם הוא קומני. מקור משפחתם ככל הנראה היה של בעלי אדמות משגשגים מאזור וליקו טרנובו שהיוו חלק מהאצולה (בויארים) החלשה בתקופת האימפריה הבולגרית השנייה. בשנת 1185 נעו האחים לקונסטנטינופול ודרשו נחלות בשטחי חבל הבלקן מידי קיסר האימפריה הביזנטית. הקיסר, איסאאקיוס השני, סירב לדרישותיהם והיה עליהם לחזור בידיים ריקות.
בתגובה לסירוב מטעמו של הקיסר הביזנטי החלו שני האחים במרד עממי נגד השלטון הביזנטי במזרח הבלקן. המרד הונהג בעיקר על ידי בולגרים אך נתמך גם על ידי רומנים רבים מאזור ולאכיה. בשנת 1186 הכריזו שני האחים על הקמתה של האימפריה הבולגרית השנייה, היורשת החוקתית של האימפריה הבולגרית הראשונה. בשנה שלאחר מכן הוכתרו השניים כשליטים משותפים על הכתר הבולגרי והמשיכו את מאבקם נגד הביזנטים. תחילה המרד הרעוע עמד על הרגליים האחוריות אל מול כוחה של האימפריה הביזנטית אך עם הגעתה של תגבורת רומנית לתמיכת הבולגרים הובסו הכוחות הביזנטים ונסוגו לאזור חבל תראקיה, המגן על הכניסה לקונסטנטינופול ממערב.
ביוגרפיה > קיסר בולגריה

בתמורה להסכם השלום עם הביזנטים, נלקח אחיהם הצעיר, קאלויאן, בתור בן ערובה פוליטי, לקונסטנטינופול. האחים איוואן ופטר חילקו ביניהם את האימפריה הבולגרית השנייה; איוואן שלט על חציה המערבי של האימפריה ומרכז כוחו היה בוליקו טרנובו בעוד פטר שלט על חציה המזרחי של האימפריה, בעל החוף אל הים השחור, ומרכז כוחו היה בווליקי פרסלב. זמן קצר מאוחר יותר צלח האח קאלויאן בבריחה מהשבי הביזנטי, פעולה שחידשה את המלחמה בביזנטים. כאשר שני הצדדים לא היו מסוגלים בכוחם להתקדם רבות לשטח האחר הפך המאבק למלחמת התשה ממושכת שנמשכה עד קביעת ההסדר בין שתי האימפריות בשנת 1196.
מאוחר יותר בשנת 1196, מאבק בין מלוכת שושלת אָסֶן לאצולה הבויארית הוביל להתנקשות בחייו של איוואן. הבויאר שהתנקש בחייו, איבנקו, לא צלח בהשגת השליטה על מערב האימפריה והיה עליו למצוא מחסה בקונסטנטינופול. קאלויאן ירש את השליטה בחציה המערבי של האימפריה ושנה מאוחר יותר, כאשר פטר נרצח גם כן בידי קשר של בויארים, קאלויאן איחד את שני החצאים של האימפריה לכדי אחת. מאוחר יותר עלה לשלטון בנו של איוואן, איוואן אסן השני, קיסר בולגריה.
בתרבות

לזכר 800 שנים מאז המרד המוצלח של האחים לבית אסן נגד השלטון הביזנטי, נבנה בשנת 1985 פסל של איוואן אסן השני רכוב סוס בוליקו טרנובו, בולגריה.
ראו גם

פטר הרביעי, קיסר בולגריה
האימפריה הבולגרית השנייה
איוואן אסן השני, קיסר בולגריה
הערות שוליים

↑  Kees van Tilburg, Ivan Asen I, EQUESTRIAN STATUES
| --- | --- |
בקרת זהויות :  GND: 1106406893  VIAF: 66146937743413830587   WorldCat (עם VIAF): 66146937743413830587
אייל קנדי

| אייל קנדי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: אייליים
תת־משפחה:: איילי העולם הישן
סוג:: אייל
מין:: אייל קנדי
שם מדעי
 Cervus canadensis ‏ארקסלבן, 1777
תחום תפוצה
ירוק כהה - תפוצה בהווה. ירוק בהיר - תפוצה בעבר.

אייל קנדי או אייל ואפיטי (שם מדעי: Cervus canadensis) הוא האייל השני בגודלו במשפחת האייליים, ואחד היונקים היבשתיים הגדולים ביותר באמריקה הצפונית ובמזרח אסיה. האייל הקנדי דומה במראהו לאייל אציל שגדל בין היתר באירופה, ובמשך שנים הוא נחשב לאחד מהתת-מינים שלו. עם זאת, עדויות של DNA מיטוכונדריאלי הפריכו השערה זו.
מאפיינים

האייל הקנדי גדל ביערות ובבתי גידול דמויי יערות, וניזון מדשא, צמחים, עלים, וקליפות עצים. האייל הקנדי היה נפוץ במקור באמריקה הצפונית (שם הוא מכונה באנגלית Elk) ובמזרח אסיה, אך הוא הסתגל היטב גם למדינות אחרות שאליהן הוא הובא כגון ארגנטינה, אוסטרליה וניו זילנד. יכולת ההסתגלות הגבוהה של האיילים עשויה לאיים על מינים אנדמיים ועל מערכות אקולוגיות שאליהן הם הובאו.
לזכרים יש קרניי אנטלר גדולות שעוברות השלה בכל שנה. במהלך עונת הייחום הזכרים מבצעים טקסי חיזור, כולל העמדת פנים, קרב עם הקרניים, והשמעה של סדרת קולות שנועדו לבסס את הדומיננטיות שלהם על פני זכרים אחרים ולמשוך נקבות.
לאייל הקנדי יש מעמד רוחני במספר תרבויות. בחלקים מאסיה משמשים הקרניים והציפוי הקטיפתי שלהן כחומר בתרופות מסורתיות. האייל הקנדי ניצוד בין היתר בשל בשרו, שהוא רזה יותר ועשיר יותר בחלבונים בהשוואה לבשר בקר או בשר של תרנגול הבית.
גובה כתפיו 150 סנטימטרים, משקלו יכול להגיע עד ל-450 קילוגרם, אורך קרניו מגיע עד למטר אחד. מצב שימור המין הוא ללא חשש.
גלריה

אייל קנדי אוכל עשב
נקבת אייל קנדי בקנדה
זכר קורא בפארק הלאומי ילוסטון
נקבה של תת-מין אסייתי
תת-מין יערי
הערות שוליים

↑  אייל קנדי באתר הרשימה האדומה של IUCN
| איילי העולם הישן |
| --- | --- | --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן |   |
| אייל אלדי | אייל אלדי |   |
| אייל ת'ורולד | אייל ת'ורולד |   |
| אייל | אייל אדמוני • אייל קנדי • אייל מרכז-אסייתי • אייל סיקה |   |
| אייל רוסה | אייל אלפרד • אייל פיליפיני • אייל טימור • אייל סמבר |   |
| אייל רוסרבוס | אייל ברסינגה |   |
| אייל נקוד | אייל נקוד |   |
| יחמור | יחמור אירופי • יחמור פרסי |   |
| אייל דוד | אייל דוד |   |
| מונטיאק הציצית | מונטיאק הציצית |  |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |  |
אולדסמוביל גולדן רוקט

| --- | --- |

מנוע "Oldsmobile Golden Rocket" (מנוע רוקט  8V צילינדרים, יוצר בין השנים 1954–1956)
 מאפיינים כלליים
 נקרא גם:  XP-400 / SO 2490
 יצרן:  אולדסמוביל
 שנות ייצור:  1956 (מכונית קונספט)
 הרכבה:  ארצות הברית ארצות הברית
 מודל קודם:  Oldsmobile Cutlass (1954)
 חברת אם:  ג'נרל מוטורס
 מרכב:  Front-engine, rear-wheel-drive layout
 אורך:  5,108 מ"מ
 רוחב:  1,915 מ"מ
 גובה:  1,257 מ"מ
 משקל:  1,134 ק"ג
 בסיס גלגלים:  2,667 מ"מ
 מפרט טכני
 מנוע:  8V צילינדרים, 5,300 סמ"ק, המפיק 275 כ"ס (מנוע Rocket V8, יוצר בין השנים 1954–1956)  יחס דחיסה 9.5:1
 הילוכים:  תמסורת אוטומטית (תמסורת ג'נרל מוטורס סוג "Hydramatic")
 מעצב:  Harley Earl
אולדסמוביל גולדן רוקט (באנגלית: Oldsmobile Golden Rocket) היא מכונית קונספט בתצורת מכונית ספורט, בעלת 2 מושבים, שהוצגה על ידי חטיבת הרכב אולדסמוביל בקונצרן הרכב האמריקאי ג'נרל מוטורס בשנת 1956.
גוף הדגם נבנה מפיברגלאס.
מהדגם נבנה אב-טיפוס בודד.
אולדסמוביל גולדן רוקט קונספט

2 דלתות (Fastback)
2 מושבים
גוף הרכב - פיברגלאס
ראו גם

אולדסמוביל
אולדסמוביל Aerotech
הערות שוליים

↑  אולדסמוביל גולדן רוקט  - מפרטoldcarbrochures
↑  אולדסמוביל גולדן רוקט motor1
↑  אולדסמוביל גולדן רוקט, שנת 1956carstyling.ru/en/car/1956_oldsmobile_golden_rocket
↑  אולדסמוביל גולדן רוקט history.gmheritagecenter.com/wiki/index.php/1956_Oldsmobile_Golden_Rocket
↑  אולדסמוביל גולדן רוקט classicoldsmobile.com/forums/general-discussion/9608-1956-golden-rocket
גולדן רוקט
איליקיט מינור

איליקיט מינור (לטינית- illicit minor, מילולית: לא חוקי משני) הוא כשל סילוגיסטי בסילוגיזם קטגורי, שהופך לא תקף משום שהמונח המשני שלו אינו מופץ בהנחה המשנית אבל מופץ במסקנה.
דוגמאות

כל הסוסים הם יונקים
כל הסוסים אוהבים לאכול קש
לכן, כל היונקים אוהבים לאכול קש
המונח המשני כאן הוא "אכילת קש" (המונח הראשי הוא "יונקים" והאמצעי הוא "סוסים"). הוא אינו מופץ לתנאי האמצעי (כל א' הם ג', אך לא כל ג' הם א'), אך מופץ במסקנה (ב' הם ג'). כדי להפוך את הסילוגיזם לתקף צריך לשנות את ההנחה הראשית כך שתתקיים בה הפצה דו-צדדית. לדוגמה:
אך ורק סוסים הם יונקים
כל הסוסים אוהבים לאכול קש
לכן, כל היונקים אוהבים לאכול קש